ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
জম্মুতে ওএনজিসি-র অর্থানুকুল্যে যাত্রী নিবাসের ভিত্তিপ্রস্তর স্থাপন করলেন শ্রী হরদীপ সিং পুরী
নয়াদিল্লি, ০৬ জুন, ২০২৩
প্রধানমন্ত্রী শ্রী নরেন্দ্র মোদীর চিন্তাধারায় উদ্বুদ্ধ হয়ে কেন্দ্রীয় পেট্রোলিয়াম ও প্রাকৃতিক গ্যাস এবং আবাসন ও নগরোন্নয়ন বিষয়ক মন্ত্রী শ্রী হরদীপ সিং পুরী জম্মুর সিধরাতে একটি যাত্রী নিবাস ও জাতীয় বিপর্যয় মোকাবিলা কেন্দ্রের ভিত্তিপ্রস্তর স্থাপন করেছেন। তেল ও প্রাকৃতিক গ্যাস কর্পোরেশন লিমিটেড - এর অর্থানুকুল্যে নির্মিত হবে। জম্মুতে আজ শ্রী হরদীপ সিং পুরীর সঙ্গে এই ভিত্তিপ্রস্তর স্থাপন অনুষ্ঠানে যোগ দেন জম্মু ও কাশ্মীরের উপ-রাজ্যপাল শ্রী মনোজ সিনহা।
প্রতি বছর লক্ষ লক্ষ পর্যটক শ্রীনগর ও অমরনাথ যান। দীর্ঘদিন ধরেই বিপুল সংখ্যক পর্যটকদের জন্য আবাস-স্থল একটি চ্যালেঞ্জের বিষয়। ওএনজিসি-র অর্থানুকুল্যে এই যাত্রী নিবাসটি নির্মিত হলে এই সমস্যার সমাধান হবে। এখানে প্রতি বছর ৩০ হাজার পর্যটক থাকতে পারবেন।
ওএনজিসি-র বিপর্যয় ব্যবস্থাপনা কেন্দ্রটি স্বচ্ছ পানীয় জল, পয়ঃপ্রণালী ও থাকার সুবিধার জন্য গুরুত্বপূর্ণ ভূমিকা পালন করবে। এই কেন্দ্রটি গুরুত্বপূর্ণ তথ্য বিতরণের মূল কেন্দ্র হয়ে উঠবে এবং জরুরি অবস্থান ত্রাণ সামগ্রী বন্টনের ক্ষেত্রে সহায়ক হবে।
এছাড়াও, স্থানীয় জনগণ, বিশেষ করে অদক্ষ, স্বল্প দক্ষ ও দক্ষ কর্মী, শিল্পী, কারুশিল্পী, দিনমজুর, হকার এবং বয়ন শিল্পীরাও উপকৃত হবেন। ওএনজিসি-র সাহায্যে পর্যটকের সংখ্যা বাড়লে স্বাভাবিকভাবেই এর সদর্থক প্রভাব পড়বে স্থানীয় জনজীবনে।
৮ হাজার ৩০০ বর্গমিটার জায়গা জুড়ে এই যাত্রী নিবাস ও জাতীয় বিপর্যয় কেন্দ্র গড়ে তোলা হবে। ওএনজিসি এই প্রকল্পের জন্য ৫১ কোটি টাকা সহায়তা দেবে।
ভিত্তিপ্রস্তর অনুষ্ঠানে বিশেষ অতিথি হিসেবে উপস্থিত ছিলেন ওএনজিসি-র চেয়ারম্যান এবং সিইও শ্রী অরুণ কুমার সিং। এছাড়াও, জম্মু কাশ্মীরের সরকারি এবং ওএনজিসি-র পদস্থ আধিকারিকরাও অনুষ্ঠানে উপস্থিত ছিলেন।
CG/PM/SB……
(Visitor Counter : 65
স্বাস্থ্যওপরিবারকল্যাণমন্ত্রক
গত চব্বিশ ঘন্টায় ৬৬,৫৫০ জন সুস্থ হয়ে ওঠার নতুন রেকর্ড
দেশে মোট করোনা মুক্ত ২৪ লক্ষর বেশী
গত ২৫ দিনে ১০০%-র বেশী আরোগ্য লাভ করেছেন
নতুনদিল্লি, ২৫শে আগস্ট, ২০২০
কেন্দ্রের সমন্বিত কৌশলগুলি রাজ্য ও কেন্দ্র শাসিত অঞ্চলগুলি বাস্তবায়িত করায় ইতিবাচক ফল পাওয়া যাচ্ছে।
দেশে গত চব্বিশ ঘন্টায় ৬৬,৫৫০ জন সংক্রমিত সুস্থ হয়ে উঠেছেন, যা একটি রেকর্ড। প্রচুর নমুনা পরীক্ষা করে সংক্রমিতদের শনাক্তকরণ এবং যথাযথ ভাবে চিকিৎসার ব্যবস্থা করায় এ পর্যন্ত মোট ২৪,০৪,৫৮৫ জন করোনা মুক্ত হয়েছেন।
বর্তমানে ৭৫.৯২% সংক্রমিত আরোগ্য লাভ করেছেন। সংক্রমিতদের মধ্যে ৭,০৪,৩৪৮জন চিকিৎসাধীন। চিকিৎসাধীন সংক্রমিতের থেকে ৩.৪১ গুণ বেশী সংক্রমিত সুস্থ হয়ে ওঠায় এই সংখ্যার ব্যবধান ১৭ লক্ষের বেশী হয়েছে।
গত ২৫ দিনে ১০০%-র বেশী সংক্রমিত করোনা মুক্ত হয়েছেন। এর ফলে বর্তমানে ২২.২৪% জন সংক্রমিত চিকিৎসাধীন।
কনটেনমেন্ট এলাকার উপর নজরদারী এবং যারা সংক্রমিতদের সংস্পর্শে এসেছেন, তাদের নিভৃতাবাসে থাকার ব্যবস্থা করা হচ্ছে। বর্তমানে কোভিড কেয়ার কেন্দ্র, কোভিড নির্ধারিত স্বাস্থ্যকেন্দ্র ও কোভিড নির্ধারিত হাসপাতালগুলিতে যথাযথ চিকিৎসার ফলে সংক্রমিতদের মৃত্যুর হার ১.৮৪% হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
CG/CB/NS
(
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯২ কোটি ৫২ লক্ষ ছাড়িয়েছে
১২-১৪ বছর বয়সীদের ৩ কোটি ৩০ লক্ষেরও বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা দাঁড়িয়েছে ১৪ হাজার ৮৪১ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৬৭৫
জাতীয়স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার বর্তমানে ০.৪৯ শতাংশ
নয়াদিল্লি, ২৪ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯২ কোটি ৫২ লক্ষ ৭০ হাজার ৯৫৫।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলে মেয়েদের ৩ কোটি ৩০ লক্ষ ৩০ হাজার ৫৭৪টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৬,৫৯৫
১,০০,৩৫,৩৪৪
৫১,৩৬,৩১২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৮,৩৯২
১,৭৫,৭৫,৭১৩
৮৪,৫৯,২২৯
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,৩০,৩০,৫৭৪
১,৪৫,০৭,১১৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
১,৯২,২৯,৮৩৪
৪,৪৯,৮১,১০০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৬৯,০১,৯৬৩
৪৮,৭৭,৬৩,৫২৩
৬,২৯,১৮৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩২,০৪,৫৪৬
১৯,০৩,৩৩,৪৬৫
১২,১৩,৯২৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৭০,৫৯,১৪৭
১১,৮৬,৭৫,৫৫৯
১,৭৭,০৯,৪২৭
|
|
|
|
প্রিকশন ডোজ
|
|
৩,৩১,৪৮,০৮৫
|
|
মোট
|
|
|
|
১,৯২,৫২,৭০,৯৫৫
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৮৪১ হয়েছে, যা মোট আক্রান্তের ০.০৩ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ১ হাজার ৬৩৫ জন। এরফলে, মহামারী শুরুর সময় থেকে মোট আরোগ্য লাভের সংখ্যা ৪ কোটি ২৬ লক্ষ ৭৩৭।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ৬৭৫ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৭ হাজার ৬২৬টি নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৮৪ কোটি ৭৪ লক্ষ ৯৯ হাজার ৮৫২।
সাপ্তাহিক-ভিত্তিতে আক্রান্তের হার বর্তমানে ০.৪৯ শতাংশ। একইভাবে, দৈনিক আক্রান্তের হার দাঁড়িয়েছে ০.৪১ শতাংশ।
CG/SS/SKD/
স্বরাষ্ট্র মন্ত্রক
২০২০ সালে ভারতের প্রথম ১০টি পুলিশ থানার নাম ঘোষিত
নয়াদিল্লি, ০৩ ডিসেম্বর, ২০২০
ভারত সরকার প্রতি বছর সেরা কাজকর্ম সম্পাদনের নিরিখে পুলিশ থানাগুলিকে চিহ্নিত করে থাকে। পুলিশ থানাগুলির কাজকর্মে আরও উৎসাহদান ও পারস্পরিক সুস্থ প্রতিযোগিতার লক্ষ্যে সেরা থানাগুলিকে চিহ্নিত করা হয়ে থাকে।
২০২০ সালে দেশের প্রথম ১০টি পুলিশ থানা নিম্নরূপ :
|
|
ক্রমতালিকা
|
|
রাজ্য
|
|
জেলা
|
|
পুলিশ থানা
|
|
১
|
|
মণিপুর
|
|
থৌবাল
|
|
নংপোকসেকমাই
|
|
২
|
|
তামিলনাডু
|
|
সালেম সিটি
|
|
এডব্লিউপিএস-সুরমঙ্গলম
|
|
৩
|
|
অরুণাচল প্রদেশ
|
|
চাঙলাঙ
|
|
খারসাং
|
|
৪
|
|
ছত্তিশগড়
|
|
সুরজপুর
|
|
ঝিলমিলি 
|
|
৫
|
|
গোয়া
|
|
দক্ষিণ গোয়া
|
|
সাংগুয়েম
|
|
৬
|
|
আন্দামান ও নিকোবর দ্বীপপুঞ্জ
|
|
উত্তর ও মধ্য আন্দামান
|
|
কালিঘাট
|
|
৭
|
|
সিকিম
|
|
পূর্ব সিকিম
|
|
প্যাকং
|
|
৮
|
|
উত্তর প্রদেশ
|
|
মোরাদাবাদ
|
|
কান্থ
|
|
৯
|
|
দাদরা ও নগর হাভেলী
|
|
দাদরা ও নগর হাভেলী
|
|
খানভেল
|
|
১০
|
|
তেলেঙ্গানা
|
|
করিমনগর
|
|
জাম্মিকুন্তা টাউন পিএস
উল্লেখ করা যেতে পারে, প্রধানমন্ত্রী শ্রী নরেন্দ্র মোদী গুজরাটের কচ্ছ – এ ২০১৫’তে পুলিশের মহানির্দেশকদের সম্মেলনে দেশের সেরা থানাগুলিকে চিহ্নিত করার পরামর্শ দেন। এই প্রেক্ষিতে শ্রী মোদী বলেন, পুলিশ থানাগুলির ক্রমতালিকা প্রণয়নের ক্ষেত্রে থানাগুলির কাজকর্মের মূল্যায়নের বিষয়টিকে সর্বোচ্চ অগ্রাধিকার দিতে হবে।
প্রধানমন্ত্রীর এই প্রস্তাব অনুযায়ী, কেন্দ্রীয় স্বরাষ্ট্র মন্ত্রক এ বছর অত্যন্ত সমস্যাদীর্ণ পরিস্থিতির মধ্য দিয়ে সেরা পুলিশ থানাগুলিকে চিহ্নিতকরণের সমীক্ষা চালান। করোনা মহামারীর দরুণ যাতায়াতে বিভিন্ন নিষেধাজ্ঞার ফলে প্রত্যন্ত অঞ্চলগুলিতে পুলিশ থানাগুলির কাজকর্ম মূল্যায়ন প্রকৃত পক্ষেই জটিল হয়ে উঠেছে। এসব সত্ত্বেও সরকারের নীতি-নির্দেশিকা অনুযায়ী সেরা থানাগুলি চিহ্নিতকরণের সমীক্ষা চালানো হয়। স্বরাষ্ট্র মন্ত্রী শ্রী অমিত শাহ এ সম্পর্কে বলেছেন, চিহ্নিত সেরা পুলিশ থানাগুলির অধিকাংশই দেশের ছোট শহর ও গ্রামাঞ্চলের। গ্রামাঞ্চল ও ছোট শহরগুলির পুলিশ থানাগুলির ক্রমতালিকায় স্থান পাওয়া থেকে এটাই প্রমাণিত হয় যে, সম্পদের যোগানের চেয়েও সর্বাধিক গুরুত্বপূর্ণ হ’ল অপরাধ নিয়ন্ত্রণ ও দেশের সেবায় পুলিশ কর্মীদের আন্তরিকতা ও নিষ্ঠা।
দেশে ১৬ হাজার ৬৭১টি পুলিশ থানার মধ্যে সেরা ১০টি থানাকে চিহ্নিতকরণের উদ্দেশ্য হ’ল – এই থানাগুলির বিভিন্ন ক্ষেত্রে কাজকর্মের মূল্যায়ন করা। কাজকর্মের মূল্যায়নের ক্ষেত্রে একাধিক বিষয় অগ্রাধিকার পেয়েছে। এর মধ্যে রয়েছে – সম্পত্তিগত বাবদ-বিবাদ নিষ্পত্তি ও এ সংক্রান্ত অভিযোগের সমাধান; মহিলাদের বিরুদ্ধে অপরাধ ঠেকানো; দুর্বলতর শ্রেণীর মানুষের ওপর অত্যাচার ও শোষণ বন্ধ করা; নিখোঁজ ব্যক্তিদের হদিশ তথা অজ্ঞাত পরিচয় ব্যক্তিকে খুঁজে বের করা ও অজ্ঞাত পরিচয় ব্যক্তির শবদেহ চিহ্নিতকরণ প্রভৃতি। প্রাথমিকভাবে মোট ৭৫টি পুলিশ থানাকে উক্ত বিষয়গুলির কাজকর্মের নিরিখে চিহ্নিত করা হয়। এর মধ্য থেকে সেরা ১০টি পুলিশ থানাকে বেছে নেওয়া হয়েছে।
প্রধানমন্ত্রীরদপ্তর
প্রধানমন্ত্রী আগামীকাল ব্যাঙ্গালুরুতে শুরু হতে চলা খেলো ইন্ডিয়া বিশ্ববিদ্যালয় গেমসে ভাষণ দেবেন
নতুন দিল্লি, ২৩ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, এটা অত্যন্ত আনন্দের বিষয় যে খেলো ইন্ডিয়া বিশ্ববিদ্যালয় গেমস আগামীকাল  ব্যাঙ্গালুরুতে শুরু হতে চলেছে। তিনি আরও বলেছেন, এই প্রতিযোগিতা তরুণ প্রতিভাবান ক্রীড়াবিদদের ক্রীড়া নৈপুণ্যের বিকাশে সুদূরপ্রসারী ভূমিকা নেবে। তিনি আরও জানিয়েছেন, প্রতিযোগিতার সূচনা উপলক্ষে আগামীকাল সন্ধ্যায় তাঁর বার্তা সকলের সঙ্গে ভাগ করে নেবেন।
এক ট্যুইটে প্রধানমন্ত্রী বলেছেন, "এটা অত্যন্ত আনন্দের বিষয় যে আগামীকাল  ব্যাঙ্গালুরুতে খেলো ইন্ডিয়া বিশ্ববিদ্যালয় গেমস শুরু হতে চলেছে। এই প্রতিযোগিতা তরুণ প্রতিভাবান ক্রীড়াবিদদের ক্রীড়া নৈপুণ্যের বিকাশে সুদূরপ্রসারী ভূমিকা নেবে। প্রতিযোগিতার সূচনা উপলক্ষে আগামীকাল সন্ধ্যায় আমার বার্তা সকলের সঙ্গে ভাগ করে নেবো।"
CG/BD/AS/
(
রেলমন্ত্রক
পূর্ব রেলের শিয়ালদহ ডিভিশনের ডিআরএম-এর দায়িত্ব গ্রহণ করলেন এস.পি. সিং
কলকাতা, ৩০ জুলাই, ২০২০
শ্রী শৈলেন্দ্র প্রতাপ সিং  পূর্ব রেলের শিয়ালদহ ডিভিশনের নতুন ডিভিশনাল রেলওয়ে ম্যানেজারের দায়িত্ব মঙ্গলবার গ্রহণ করেন। শ্রী সিং আইআইটি দিল্লির থেকে এম.টেক করেছেন। তিনি ১৯৮৯ ব্যাচের ইন্ডিয়ান রেলওয়ে সার্ভিসের আধিকারিক।
শ্রী সিং বিভিন্ন রেলে গুরুত্বপূর্ণ দায়িত্ব সামলেছেন। তিনি জার্মানী, সিঙ্গাপুর, মালয়েশিয়া-সহ বিভিন্ন দেশে নানা প্রশিক্ষণ কর্মসূচিতে যোগ দেন। নতুন ডিআরএম-এর দায়িত্ব গ্রহণ করে শ্রী সিং যাত্রীদের স্বাচ্ছন্দ্য বৃদ্ধি, তাঁদের সুরক্ষা এবং সঠিক সময়ে ট্রেন চালানোর বিষয়ে গুরুত্ব দিচ্ছেন।
SSS/CB/NS
(Visitor Counter : 11
খনিমন্ত্রক
নতুন দিল্লিতে জাতীয় ভূবিজ্ঞান পুরস্কার ২০২২ প্রদান করবেন রাষ্ট্রপতি
নতুন দিল্লি, ২১ জুলাই, ২০২৩
রাষ্ট্রপতি শ্রীমতী দ্রৌপদী মুর্মু আগামী ২৪ জুলাই, ২০২৩ নতুন দিল্লির রাষ্ট্রপতি ভবন কালচারাল সেন্টারে ২০২২ সালের জাতীয় ভূবিজ্ঞান পুরস্কার প্রদান করবেন। অনুষ্ঠানে উপস্থিত থাকবেন কেন্দ্রীয় কয়লা ও সংসদ বিষয়ক মন্ত্রী শ্রী প্রহ্লাদ যোশী এবং কেন্দ্রীয় কয়লা ও রেল দপ্তরের প্রতিমন্ত্রী শ্রী রাওসাহেব পাতিল দানভে। কেন্দ্রীয় কয়লা ও খনি মন্ত্রক প্রতি বছর তিনটি বিভাগে জাতীয় ভূবিজ্ঞান পুরস্কার দিয়ে থাকে। এগুলি হল –
১) সারা জীবনের কাজের স্বীকৃতিতে জাতীয় ভূবিজ্ঞান পুরস্কার,
২) জাতীয় তরুণ ভূবিজ্ঞানী পুরস্কার,
৩) ভূবিজ্ঞানের বিভিন্ন ক্ষেত্রে দক্ষতার জন্য জাতীয় ভূবিজ্ঞান পুরস্কার।
১৯৬৬ সাল থেকে এই পুরস্কার দেওয়া হচ্ছে। ভূবিজ্ঞানের ক্ষেত্রে বিভিন্ন ব্যক্তি ও সংস্থার অসাধারণ উৎকর্ষ, নিষ্ঠা ও উদ্ভাবনের স্বীকৃতিতে এই পুরস্কার দেওয়া হয়।
খনিজ সম্পদের আবিষ্কার ও নিষ্কাশন, মৌলিক ভূবিজ্ঞান, প্রায়োগিক ভূবিজ্ঞান, মানুষের উপকারে খনিজ সম্পদের ব্যবহার এবং সুস্থিত খনিজ উন্নয়নের ক্ষেত্রে অবদানের জন্য এই পুরস্কার প্রদান করা হয়।
২০২২ সালে বিভিন্ন বিভাগে মোট ১৬৮টি মনোনয়ন জমা পড়েছিল। ত্রিস্তরীয় বাছাই পদ্ধতির মধ্য দিয়ে বিজয়ীদের চূড়ান্ত করা হয়েছে। মোট ১০টি পুরস্কার দেওয়া হচ্ছে। এর মধ্যে একটি জীবনকৃতি পুরস্কার, একটি তরুণ প্রতিভা পুরস্কার এবং ৮টি অন্য পুরস্কার রয়েছে। মোট ২২ জন ভূবিজ্ঞানী এই পুরস্কারগুলি পাচ্ছেন।
সারা জীবনের অবদানের জন্য জাতীয় ভূবিজ্ঞান পুরস্কারে ভূষিত করা হচ্ছে ডঃ ওম নারাইন ভার্গবকে। গত চার দশকেরও বেশি সময় ধরে তিনি হিমালয় অঞ্চলে ভূবিজ্ঞানের ক্ষেত্রে পথিকৃতের কাজ করে চলেছেন। তরুণ ভূবিজ্ঞানী জাতীয় পুরস্কার পাচ্ছেন বেনারস হিন্দু বিশ্ববিদ্যালয়ের সহকারী অধ্যাপক ডঃ অমিয় কুমায় সামাল। তিনি ভারতীয় ঢালের বিভিন্ন ক্রেটনের নীচে উপমহাদেশীয় লিথসফেরিক ম্যান্টলের বিভিন্নতা বোঝার ক্ষেত্রে উল্লেখযোগ্য অবদান রেখেছেন।
অনুষ্ঠানে বহু বিশিষ্ট ভূবৈজ্ঞানিক, শিক্ষাবিদ, নীতিনির্ধারক ও শিল্পমহলের কর্তাব্যক্তি উপস্থিত থাকবেন।
CG/SD/SKD/
(Visitor Counter : 53
স্বাস্থ্যওপরিবারকল্যাণমন্ত্রক
নিপা ভাইরাস নিয়ে গবেষণা
নয়াদিল্লি, ২১ জুন, ২০১৯
কেরলে ২০১৯ সালের জুন মাসের প্রথম সপ্তাহে নিপা ভাইরাসের সংক্রমণের খবর প্রকাশিত হয়। কেন্দ্রীয় স্বাস্থ্য ও পরিবারকল্যাণ মন্ত্রী তখন পরিস্থিতি নিয়ে একটি পর্যালোচনা বৈঠক করেন এবং উপদ্রুত এলাকায় রাজ্য স্বাস্থ্য দপ্তরকে সহায়তার জন্য ন্যাশনাল সেন্টার ফর ডিজিজ কন্ট্রোল, এইম্স এবং ইন্ডিয়ান কাউন্সিল অফ মেডিকেল রিসার্চ থেকে কয়েকজন বিশেষজ্ঞকে পাঠান। এই দলটি নিপা ভাইরাসে আক্রান্তদের পরীক্ষা-নিরীক্ষা করা ছাড়াও পুণের ন্যাশনাল ইনস্টিটিউফ ভাইরোলজির মাধ্যমে ভাইরাসটির বিষয়ে গবেষণার কাজ শুরু করে। এর্নাকুলাম মেডিকেল কলেজ এবং ভোপালের নিসাড-এর বিশেষজ্ঞরা এই প্রক্রিয়ায় অন্তর্ভুক্ত হন। ন্যাশনাল ইনস্টিটিউফ অফ ভাইরোলজি পরীক্ষা-নিরীক্ষার পর জানায় ঐ অঞ্চলে নিপা ভাইরাসের মূল কারণ পিটেরোপাস অথবা ফ্রুট ব্যাট। এই প্রজাতির ৩৬ রকম বাদুর পরীক্ষা করে ৩৩ শতাংশের মধ্যে ‘অ্যান্টি নিপা ব্যাট আইজিজি অ্যান্টিবডি’ পাওয়া যায়। নিপা ভাইরাস সংক্রান্ত বিভিন্ন প্রশ্নের উত্তর দেওয়ার জন্য স্ট্র্যাটেজিক হেল্থ অপারেশন সেন্টার একটি হেল্পলাইন চালু করেছে।
লোকসভায় আজ এক লিখিত প্রশ্নের জবাবে স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/CB/DM
(Visitor Counter : 79
প্রধানমন্ত্রীরদপ্তর
জি২০ গোষ্ঠীর সভাপতি হিসেবে দায়িত্ব পালনের সময় ভারতের ভূমিকার বিষয়ে আলোচনার জন্য রাজ্যপাল, মুখ্যমন্ত্রী এবং উপরাজ্যপালদের বৈঠকে পৌরোহিত্য করেছেন প্রধানমন্ত্রী
নয়াদিল্লি, ০৯ ডিসেম্বর, ২০২২
প্রধানমন্ত্রী শ্রী নরেন্দ্র মোদী জি২০ গোষ্ঠীর সভাপতি হিসেবে দায়িত্ব পালনের সময় ভারতের ভূমিকার বিষয়ে আলোচনার জন্য রাজ্যগুলির রাজ্যপাল ও মুখ্যমন্ত্রী এবং কেন্দ্রশাসিত অঞ্চলের উপরাজ্যপালদের সঙ্গে বৈঠকে পৌরোহিত্য করেছেন।
বৈঠকে প্রধানমন্ত্রী বলেছেন, জি২০ গোষ্ঠীতে ভারতের সভাপতিত্বের কৃতিত্ব সারা দেশের। দেশের শক্তি প্রদর্শনের এক অনন্য সুযোগ তৈরি হয়েছে।
প্রধানমন্ত্রী জি২০ গোষ্ঠীর বিভিন্ন অনুষ্ঠান আয়োজনে দলবদ্ধভাবে কাজ করার ওপর গুরুত্ব দেন। এক্ষেত্রে তিনি রাজ্য ও কেন্দ্রশাসিত অঞ্চলগুলির সহযোগিতা চেয়েছেন। শ্রী মোদী বলেন, বড় বড় শহরের মধ্যে যে ভারত সীমাবদ্ধ নয়, সেই বিষয়টি প্রচারে উদ্যোগ নিতে হবে। দেশের বিভিন্ন অংশের বৈচিত্র্য এবং অনন্য উপাদান তুলে ধরতে জি২০ গোষ্ঠীর সভাপতিত্ব সাহায্য করবে।
শ্রী মোদী বলেছেন, এই সময়কালে বহু মানুষ ভারতে আসবেন। এছাড়াও আন্তর্জাতিক সংবাদ মাধ্যমগুলি জি২০ গোষ্ঠীর আয়োজিত বিভিন্ন অনুষ্ঠান প্রচার করবে। তিনি রাজ্য ও কেন্দ্রশাসিত অঞ্চলগুলিকে এই সুযোগ কাজে লাগিয়ে ব্যবসা-বাণিজ্য, বিনিয়োগ ও পর্যটনের ক্ষেত্রে আকর্ষণীয় গন্তব্য হয়ে ওঠার পরামর্শ দেন। প্রধানমন্ত্রী জি২০’র বিভিন্ন অনু্ষ্ঠানে জনসাধারণের অংশীদারিত্বের ওপর গুরুত্ব দেন। সংশ্লিষ্ট অনুষ্ঠানগুলি সরকারি উদ্যোগে এবং সমাজের সকল স্তরের মানুষের সহযোগিতায় আয়োজিত হবে।
জি২০ গোষ্ঠীর বিভিন্ন বৈঠক আয়োজনে রাজ্য ও কেন্দ্রশাসিত অঞ্চলগুলি কী ধরনের প্রস্তুতি নিচ্ছে, বৈঠকে রাজ্যপাল, মুখ্যমন্ত্রী এবং উপরাজ্যপালরা সে বিষয়ে বিস্তারিত জানিয়েছেন।
বৈঠকে বিদেশমন্ত্রী বক্তব্য রাখেন এবং ভারতের জি২০ শেরপা এই সংক্রান্ত একটি উপস্থাপনা পরিবেশন করেন।
PG/CB/NS
(
প্রতিরক্ষামন্ত্রক
ভারতীয় সেনাবাহিনীর ৭০০ কিলোমিটার সাইকেল অভিযান
কলকাতা, ১৯ নভেম্বর, ২০১৯
ভারতীয় সেনাবাহিনী সিকিমের চুংথাং থেকে পশ্চিমবঙ্গের পানাগড় পর্যন্ত ৭০০ কিলোমিটার দীর্ঘ সাইকেল অভিযানের আয়োজন করে। গত ৪ নভেম্বর এই অভিযানের সূচনা হয়। পানাগড় সেনা ছাউনিতে সোমবার  এই সাইকেল অভিযাত্রী দলকে স্বাগত জানান জেনারেল অফিসার কম্যান্ডিং। এই দলে ১১ জন সাইকেল আরোহী ছিলেন। তাঁরা ১৫ দিনে ৭০০ কিলোমিটার অতিক্রম করেছেন। প্রতিদিন ৪০ থেকে ৫০ কিলোমিটার সাইকেল চালান তাঁরা।
এই অভিযানের মূল লক্ষ্যই ছিল সাধারণ মানুষের মধ্যে সচেতনতা গড়ে তোলা এবং বয়স্কদের সম্পর্কে পরবর্তী প্রজন্মকে জানানো ও তাঁদের সম্মান প্রদান করা। পাশাপাশি, এই অভিযাত্রী দলটি যাত্রাপথে বয়স্কদের সঙ্গে কথাও বলেন।
এই অভিযানের থিম ছিল ‘উই কেয়ার’। ভারতীয় সেনাবাহিনী সম্পর্কে স্কুলের ছাত্রছাত্রী ও যুবাদের মধ্যে সচেতনতা গড়ে তুলতে এই উদ্যোগ নেওয়া হয়েছিল। যাত্রাপথে এই সাইকেল আরোহী দলকে বহু সাধারণ মানুষ, ছাত্রছাত্রী এবং বয়স্করা স্বাগত জানান।
SSS/SS/DM
(Visitor Counter : 11
প্রধানমন্ত্রীরদপ্তর
প্রধানমন্ত্রী, আত্মনির্ভর ভারত ইনোভেশন চ্যালেঞ্জের সূচনা করেছেন
নতুন দিল্লি, ৪ঠা জুলাই, ২০২০
প্রধানমন্ত্রী শ্রী নরেন্দ্র মোদী, দেশের বিভিন্ন শ্রেষ্ঠ অ্যাপ, যেগুলি ইতিমধ্যেই নাগরিকরা ব্যবহার করছেন এবং যেগুলির নিজ নিজ ক্ষেত্রে বিশ্বমানের হয়ে ওঠার সম্ভাবনা রয়েছে, এমন অ্যাপ শনাক্ত করতে ‘আত্মনির্ভর ভারত ইনোভেশন চ্যালেঞ্জে’র সূচনা করেছেন।
প্রধানমন্ত্রী তাঁর বার্তায় বলেছেন, ‘আজ আমাদের স্টার্টআপ এবং প্রযুক্তি সংস্থাগুলির মধ্যে বিশ্বমানের অ্যাপ তৈরি করার বিপুল উৎসাহ তৈরি হয়েছে। তাদের ভাবনা ও উৎপাদিত সামগ্রীকে উৎসাহ দেবার জন্য বৈদ্যুতিন ও তথ্যপ্রযুক্তি মন্ত্রক @GoI_MeitY এবং অটল ইনোভেশন মিশন @AIMtoInnovate এক যোগে আত্মনির্ভর ভারত অ্যাপ ইনোভেশন চ্যালেঞ্জের সূচনা করেছে।
আপনারা যদি এধরণের কাজ করেন, অথবা আপনাদের এব্যাপারে কাজ করার মত দক্ষতা ও দূরদৃষ্টি আছে তবে এই চ্যালেঞ্জ আপনাদের জন্য। আমি, আমার প্রযুক্তি ক্ষেত্রের সমস্ত বন্ধুকে এই উদ্যোগে সামিল হবার আহ্বান জানাচ্ছি।’
(CG/CB/SFS
প্রধানমন্ত্রীরদপ্তর
প্রধানমন্ত্রী করোনাভাইরাস সংক্রান্ত থিম সঙ্ এর জন্য গায়ক- গায়িকাদের প্রশংসা করলেন
জনতা কারফিউ বার্তা ছড়িয়ে দিতে বিশিষ্ট ব্যক্তিত্বদের প্রশংসা করলেন প্রধানমন্ত্রী
নতুন দিল্লি, ২২ মার্চ ২০২০
প্রধানমন্ত্রী শ্রী নরেন্দ্র মোদী করোনাভাইরাস সংক্রান্ত থিম সঙ্ এর জন্য গায়িকা মালিনী অবস্তি এবং গায়ক প্রীতম ভারতওয়ানের প্রশংসা করেছেন।
ট্যুইটে এই গান টি সকলের সঙ্গে ভাগ করে নিয়ে প্রধানমন্ত্রী লিখেছেন জনতা কারফিউ বার্তা ছড়িয়ে দেওয়ার জন্য প্রত্যেকে নিজেদের মতো করে অবদান রাখছেন।বিশিষ্ট লোকসঙ্গীত শিল্পী মালিনী অবস্তি অভিনব উপায়ে সাধারণ মানুষকে উৎসাহিত করছেন। অন্য দিকে জনপ্রিয় লোকসঙ্গীত শিল্পী প্রীতম ভারতওয়ানও অভিনব উদ্যোগ নিয়েছেন এবং তার সুরেলা কণ্ঠে জনতা কারফিউ সংক্রান্ত বার্তা ছড়িয়ে দিচ্ছেন।
প্রধানমন্ত্রী গণমাধ্যম জগতের প্রশংসা করে বলেছেন ,তারা যথার্থ তথ্যই প্রচার করছে ,সেইসঙ্গে আগাম সতর্কতামূলক ব্যবস্থা গ্রহণ করছে । ইতি বাচক বার্তা ছড়িয়ে দেওয়ার জন্য তিনি গণমাধ্যমের প্রশংসাও করেন। জনতা কারফিউ সংক্রান্ত বার্তা ছড়িয়ে দেওয়ার জন্য শ্রী মোদী বিশিষ্ট ব্যক্তিত্বদের ভূমিকার প্রশংসা করেছেন। একাধিক ট্যুইটে প্রধানমন্ত্রী বলেছেন বিশিষ্ট ব্যক্তিত্বরা করোনাভাইরাসের বিরুদ্ধে লড়াইয়ে রবিবার বাড়ি থাকার জন্য উৎসাহিত দিচ্ছেন। এক্ষেত্রে সাধারণ মানুষের স্বতঃস্ফূর্ত সাড়া মিলেছে।
প্রধানমন্ত্রী আজ জনতা কারফিউ অভিযানের অঙ্গ হয়ে ওঠার জন্য মানুষের প্রতি আহ্বান জানিয়ে বলেছেন সকলের এই স্বতঃস্ফূর্ত উদ্যোগ কোভিড-১৯ ভীতি মোকাবিলায় শক্তি যোগাবে। বর্তমান পরিস্থিতিতে সামাজিক দূরত্ব বজায় রাখার গুরুত্বের ওপর জোর দিয়ে প্রধানমন্ত্রী সাধারণ মানুষকে পরিবারের সঙ্গে মূল্যবান সময় কাটানো ,টিভি দেখা এবং ভালো খাবার খাওয়ার পরামর্শ দিয়েছেন।
তিনি আরও বলেছেন কোভিড-১৯এর বিরুদ্ধে সংগ্রামে আমরা নির্ভীক সেনানী।তাই সকলের সচেতনতা ও সতর্কতা লক্ষ লক্ষ জীবন রক্ষা করতে পারে। শ্রী মোদী বলেন, রাস্তাঘাট ফাঁকা হলেও কোভিড-১৯ মোকাবিলায় আমাদের দৃঢ় সংকল্পে কোন ভাটা পরেনি।
CG/BD/SS
(Visitor Counter : 110
প্রধানমন্ত্রীরদপ্তর
মাতা বৈষ্ণো দেবী ভবনে পদপৃষ্টের ঘটনায় হতাহতদের জন্য পিএমএনআরএফ থেকে এককালীন অনুদান সহায়তার ঘোষণা প্রধানমন্ত্রীর
নতুন দিল্লি, ১ জানুয়ারি, ২০২২
মাতা বৈষ্ণো দেবী ভবনে পদপৃষ্টের ঘটনায় হতাহতদের জন্য প্রধানমন্ত্রীর জাতীয় ত্রাণ তহবিল  থেকে এককালীন অর্থ সহায়তা দেওয়ার কথা ঘোষণা করেছেন প্রধানমন্ত্রী শ্রী নরেন্দ্র মোদী।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, "মাতা বৈষ্ণো দেবী ভবনে পদপৃষ্টের ঘটনায় যারা প্রাণ হারিয়েছেন তাদের পরিবারের নিকট একজনকে প্রধানমন্ত্রীর জাতীয় ত্রাণ তহবিল থেকে এককালীন দুই লক্ষ টাকা অর্থ সহায়তা দেওয়া হবে। এই ঘটনায় আহতদের ৫০ হাজার টাকা করে দেওয়া হবে : প্রধানমন্ত্রী @narendramodi"
CG/BD/AS/
(
ক্ষুদ্র, অতিক্ষুদ্রওমাঝারিশিল্পমন্ত্রক
জেডইডি প্রকল্পে ২২ হাজারেরও বেশি অতিক্ষুদ্র, ক্ষুদ্র ও মাঝারি শিল্পোদ্যোগ নথিভুক্ত হয়েছে
নয়াদিল্লি, ১৮ জুলাই, ২০১৯
‘জিরো ডিফেক্ট, জিরো এফেক্ট’  প্রকল্পের আওতায় ২২,২৮৮টি অতিক্ষুদ্র, ক্ষুদ্র ও মাঝারি শিল্পকে নথিভুক্ত করা হয়েছে। প্রকল্পের নীতি-নির্দেশিকা অনুযায়ী সংস্থাগুলিকে জেডইডি রেটিং দেওয়া হয়েছে। ভারতের গুণমান নিরূপণ সংক্রান্ত পর্ষদ এই কাজের জন্য শিল্পক্ষেত্রকে সচেতন করে তোলার কর্মসূচি গ্রহণ করেছে যার মাধ্যমে রূপায়ণকারী সংস্থাগুলির কর্মীদের প্রশিক্ষণ দেওয়া হয়েছে এবং অনলাইনে স্বমূল্যায়ন, ডেস্কটপ মূল্যায়ন ও স্থান-ভিত্তিক মূল্যায়নের কাজও সম্পাদিত হয়েছে।
লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি।
CG/SC/DM
(Visitor Counter : 66
মন্ত্রিসভারঅর্থনৈতিকবিষয়সংক্রান্তকমিটি
সরকারি-বেসরকারি অংশীদারিত্বে দীনদয়াল বন্দরে টুনা-টেকরা কন্টেনার টার্মিনালটির উন্নয়ন প্রস্তাব অনুমোদিত কেন্দ্রীয় মন্ত্রিসভার বৈঠকে
নয়াদিল্লি, ১২ অক্টোবর ২০২২
বিল্ড, অপারেট অ্যান্ড ট্রান্সফার -এর ভিত্তিতে দীনদয়াল বন্দরের টুনা-টেকরা কন্টেনার টার্মিনালটির উন্নয়ন সম্পর্কিত একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। প্রকল্পটি রূপায়িত হবে সরকারি-বেসরকারি অংশীদারিত্বে।
এই প্রকল্পে ছাড় বা সুবিধার প্রসারে ব্যয়ের পরিমাণ ধরা হয়েছে ৪,২৪৩ কোটি ৬৪ লক্ষ টাকা। অন্যদিকে, ছাড় বা সুবিধা দেওয়ার সঙ্গে যুক্ত কর্তৃপক্ষের প্রয়োজনীয় সুযোগ-সুবিধা গড়ে তুলতে ব্যয়ের পরিমাণ ২৯৬ কোটি ২০ লক্ষ টাকার মতো দাঁড়াবে বলে অনুমান করা হচ্ছে।
প্রকল্পটি চালু হলে কন্টেনার কার্গো চলাচলের বিষয়টি ভবিষ্যতে আরও গতিপ্রাপ্ত হবে বলে আশা করা হচ্ছে।
প্রসঙ্গত উল্লেখ্য, দীনদয়াল বন্দরটি হল ভারতের ১২টি প্রধান প্রধান বন্দরের অন্যতম। এটি অবস্থিত গুজরাটের কচ্ছ এলাকার পশ্চিম উপকূল বরাবর। এই বন্দরটি থেকে জম্মু ও কাশ্মীর, উত্তরপ্রদেশ, মধ্যপ্রদেশ, রাজস্থান এবং উত্তরপ্রদেশে প্রাথমিক পরিষেবা সম্প্রসারিত হবে।
(PG/SKD/DM/
ইস্পাতমন্ত্রক
দুর্গাপুর স্টিল প্ল্যান্টের পক্ষ থেকে জাতীয় একতা দিবস উদযাপন
কলকাতা, ০১ নভেম্বর, ২০২১
মহান স্বাধীনতা সংগ্রামী সর্দার বল্লভভাই প্যাটেলের জন্মবার্ষিকী স্মরণে সারা দেশের সঙ্গে দুর্গাপুর ইস্পাত কারখানা -র পক্ষ থেকেও ৩১ অক্টোবর জাতীয় একতা দিবস উদযাপন করা হয়।
মহান ব্যক্তিত্ব সর্দার প্যাটেলের প্রতি যথার্থ শ্রদ্ধা জানিয়ে কারখানার পক্ষ থেকে দেশের একতা, অখন্ডতা ও নিরাপত্তার ক্ষেত্রে সম্ভাব্য বিপদের মোকাবিলায় জাতির পাশে দাঁড়ানোর শপথ নেওয়া হয়। জাতীয় একতা দিবস দেশের প্রতি সেবায় নিজেদের উৎসর্গ করার সুযোগ করে দেয়।
এই উপলক্ষে দুর্গাপুর শহরের টাউন সার্ভিসেস বিল্ডিং থেকে ‘রান ফর ইউনিটি’ বা ‘একতার লক্ষ্যে দৌড়’ কর্মসূচির আয়োজন করা হয়। এই কর্মসূচিতে দুর্গাপুর ইস্পাত কারখানার আধিকারিক ও কর্মীদের পাশাপাশি, শ্রমিক সংগঠনের সদস্য ও অন্যান্য ক্ষেত্রের কর্মী, ছাত্রছাত্রী ও নিরাপত্তা বাহিনীর জওয়ানরাও অংশ নেন। দৌড় কর্মসূচির যাত্রা সূচনা করেন কারখানার কার্যনির্বাহী নির্দেশক শ্রী বি পি সিং।
SSS/BD/SB
(Visitor Counter : 10
শিল্পওবাণিজ্যমন্ত্রক
কেন্দ্রীয় সরকারের এক জেলা এক পণ্য কর্মসূচিতে প্রযুক্তির প্রয়োগের মাধ্যমে আরও একধাপ অগ্রগতি
নতুন দিল্লি, ৫ ফেব্রুয়ারি, ২০২২
পণ্য সামগ্রী পরিবহণে ড্রোন / ইউএভি প্রযুক্তির অভিনব ব্যবহারের সাক্ষী থাকলো পশ্চিম জয়ন্তিয়া পার্বত্য অঞ্চল। আজ এধরণের প্রযুক্তির জনসমক্ষে প্রথমবার প্রদর্শন করা হল। এই প্রযুক্তিকে কাজে লাগিয়ে লাকাডং এলাকার প্রত্যন্ত অঞ্চলের হলুদ চাষীদের সঙ্গে যোগাযোগের সমস্যা দূর করা সম্ভব হবে।
কেন্দ্রীয় বাণিজ্য ও শিল্প মন্ত্রকের শিল্প প্রসার তথা অভ্যন্তরীণ বাণিজ্য দপ্তর এক জেলা এক পণ্য কর্মসূচিতে লাকাডং-এ উৎপাদিত হলুদকে চিহ্নিত করেছে। এই কৃষিজ পণ্যের ব্যাপক বাণিজ্যিক ও রপ্তানির সম্ভাবনা রয়েছে। অগ্নি মিশনের সঙ্গে এক জেলা এক পণ্য কর্মসূচির অংশীদারিত্ব গড়ে উঠেছে। বিজ্ঞান, প্রযুক্তি ও উদ্ভাবন ক্ষেত্রে প্রধানমন্ত্রীর যে পরামর্শদাতা পর্ষদ রয়েছে, তার নয়টি প্রযুক্তিগত মিশনের মধ্যে অগ্নি একটি। প্রধানমন্ত্রীর এই পরামর্শদাতা পর্ষদ দেশে অভিনব প্রযুক্তিগুলিকে চিহ্নিত করে থাকে, যেগুলি সামাজিক ক্ষেত্রে আমূল পরিবর্তন নিয়ে আসতে পারে। সেই অনুসারে লাকাডং এলাকার হলুদের বিপণন ও লেনদেনের কাজে ড্রোন / ইউএভি প্রযুক্তিকে কাজে লাগানোর সিদ্ধান্ত হয়েছে।
এই উপলক্ষে শিল্প প্রসার ও অভ্যন্তরীণ বাণিজ্য দপ্তরের অতিরিক্ত সচিব শ্রীমতী সুমিতা দাওরা বলেছেন, পশ্চিম জয়ন্তিয়া পার্বত্য এলাকার হলুদ চাষীদের সঙ্গে যোগাযোগ স্থাপনের ক্ষেত্রে অভিনব এই প্রযুক্তি অনুঘটকের ভূমিকা পালন করবে। সেই সঙ্গে চতুর্থ শিল্প বিপ্লবে গতি সঞ্চারিত করবে।
উল্লেখ করা যেতে পারে, মেঘালয়ের পশ্চিম জয়ন্তিয়া পার্বত্য এলাকায় লাকাডং-এ উৎপাদিত হলুদ বিশ্বের এমন এক প্রজাতির কৃষিজ পণ্য, যাতে কার্কিউমিনের পরিমাণ ৭ থেকে ৯ শতাংশ। অন্যান্য প্রজাতির হলুদে কেবলমাত্র ৩ শতাংশ কার্কিউমিন উপাদান থাকে। সে দিক থেকে এই কৃষিজ পণ্যটি লাকাডং জেলার অর্থনীতিতে আমূল পরিবর্তন নিয়ে আসতে পারে। ইতিমধ্যেই মেঘালয় লাকাডং-এর হলুদের জন্য জিআই ট্যাগ বা স্বতন্ত্র ভৌগলিক পরিচিতি সম্পন্ন কৃষিজ পণ্যের স্বীকৃতির দাবি জানিয়েছে। পরিসংখ্যান অনুযায়ী ২০১৮-তে ভারত থেকে হলুদ রপ্তানির পরিমাণ ২৩৬.৫ মিলিয়ন মার্কিন ডলার। হলুদ এমন একটি কৃষিজ পণ্য যাতে সুস্বাস্থ্যের উপযোগী একাধিক ভেষজ গুণ রয়েছে।
ভারত বিশ্বের বৃহত্তম হলুদ উৎপাদক ও রপ্তানিকারী দেশ হওয়া সত্বেও বিপুল পরিমাণ হলুদ আমদানি করে থাকে। দেশে আমদানিকৃত হলুদকে প্রক্রিয়াকরণ শিল্পে ব্যবহারের জন্য ব্যাপক কাজে লাগানো হয়। কেন্দ্রীয় কৃষি ও কৃষক কল্যাণ মন্ত্রী রাজ্যসভায় গত বছরের ১২ মার্চ এক লিখিত জবাবে জানিয়েছিলেন, বিশ্বের মোট উৎপাদিত হলুদের ৭৮ শতাংশ ভারতে উৎপন্ন হয়ে থাকে। ২০১৮-১৯-এ দেশে হলুদ উৎপাদনের পরিমাণ ছিল প্রায় ৩ লক্ষ ৯০ হাজার টন।
CG/BD/AS/
(Visitor Counter : 146
প্রধানমন্ত্রীরদপ্তর
গ্রামীণ পর্যটনের প্রসারে তাঁর প্রতি সম্মান দেখিয়ে বিশেষ সুরধ্বনি তৈরি করার জন্য কংথং-এর মানুষের প্রতি কৃতজ্ঞতা প্রকাশ করলেন প্রধানমন্ত্রী
নয়াদিল্লী, ২৮ নভেম্বর, ২০২১
প্রধানমন্ত্রী শ্রী নরেন্দ্র মোদী তাঁর প্রতি সম্মান দেখিয়ে বিশেষ সুরধ্বনি তৈরি করার জন্য এবং গ্রামীণ পর্যটনের এক অনন্য গন্তব্য হিসেবে তুলে ধরতে ভারত সরকারের প্রয়াসের প্রতি কংথং-এর মানুষ যে সক্রিয় ভূমিকা নিয়েছেন তাতে কৃতজ্ঞতা প্রকাশ করেছেন।
মেঘালয়ের মুখ্যমন্ত্রীর এক ট্যুইটের প্রত্যুত্তরে প্রধানমন্ত্রী বলেছেন, “তাঁর প্রতি এই সম্মান প্রদর্শনের জন্য কংথং-এর মানুষের কাছে কৃতজ্ঞ। ভারত সরকার পর্যটনের ক্ষেত্রে মেঘালয়ের যে অপার সম্ভাবনা রয়েছে তা কাজে লাগাতে অঙ্গীকারবদ্ধ। হ্যাঁ, আমি রাজ্যে সম্প্রতি চেরি ব্লসম উৎসবের বেশ কিছু অসাধারণ ছবিও দেখেছি। এই ছবিগুলি খুব ভালো লাগছিল।”
CG/BD/NS
(